عەلی‌حسێن فەیلی
ده‌ێ وه‌هار
نووه‌ ‌و ده‌ شوون زیاتر له‌ 2720 ساڵ كوردی، مه‌ردمه‌گەمانه  بینه‌سه‌ 
په‌یڕۆو بیر و باوڕێ ك  ئێژێ: كار
فه‌رهه‌نگی  هیچ فایده‌یێگ  نەدیرێ، و له‌ێ دنیاێ ئاڵشت‌بییه‌، زوان كوردی
هیچ ئایینده‌یه‌گ نەدیرێ!  ره‌نج  دڵسووزه‌ێل ئی‌ زوانه‌  رەنجەڕوو ئەمینێ و باسه‌یل تاریخ ئی میلله‌ته‌  هیچ مه‌نزڵگه‌یێگ وەدی ناکا!!
راسه‌ مه‌ردم ئی
ده‌ورانه‌ هانه‌ شوون  ئابدەیت بیین ئوو
هادەێ لەێ‌وا بیژن  ک نیازه‌ێلەیان فرە  له‌  ‌ناو
ئی زوان و فه‌رهه‌نگه‌ وەدی ناکرێ وه‌لێ پرسیاری ئیمە یەسە ک ئایا ته‌نیا هە كورد
بایه‌د ‌جاران خوەێ قوربانی بكات؟ و له‌ ناو به‌رزه‌خ بێ‌هوویه‌تی بمێنێ؟
نه‌وه‌ێل ئمڕووژمان، ئنسانه‌یلێگن ک له‌ ناو بێ‌باوه‌ڕی
وه‌ فه‌رهه‌نگ و كه‌ڵتوورەێل زێدەکی و بوومی ئەژیین ئوو بیر لە زیانەێل بێ‌زوانی بڕینە
و كارێ ئه‌ڕا‌ تاریخ خوه‌یان ناكه‌ن و  دیوار
و ماڵ ئاره‌زووه‌ێلەیان ته‌نیا له‌ ناو دنیای بغەیران، وه‌ خه‌شت خه‌یاڵ ئەسازن! لە
راسی یه‌ تاوان و خەتای كێیه‌؟
نه‌ورووزێگ نوو، نیشتگەسه‌ بان ساڵێگ كوانه‌ و
دە ناو كورده‌ماڵ، ‌ وڵاتوه‌نده‌ێلە بینەسە میرات‌ئەڵگر و  سه‌رسپەرده، هاوده‌م، هاونشین و هاوسه‌فه‌ر جه‌ژنێ
ک ‌ناسنامه‌گه‌‌ێ ته‌نیا هە کریاگە وە ئاگر ئوو زوان و  كه‌لتوور کوردی فه‌رامووش كریاگه‌‌.  له‌ وه‌ر چاو چه‌ند ملیۆن ئنسان كورد،   رووژانه‌ هه‌زاران وشه‌ێ ساق و  ره‌سه‌ن ئه‌بنه‌ قوربانی زوانه‌ێل بێگانه‌ و وەداخەو
کەسێگیش نییە تا ئی پرسیاری دەردناکە بپرسێ ئه‌ڕا 
كه‌سێ نییە شین و شیوه‌ن ئەڕا داڕووخیان ئی هەمگە میرات مەعنەوی و میژووییە
بکا؟
وه‌خته‌یلێگ هەسە ک وە بوونه‌ێلێ  جوور رووژ جەهانی ژن، رووژ جەهانی زاڕوو و ...
،   نویسه‌رەێل و رووشنبیره‌ێلێ فرەیێگ دیریمن
ک دە سەرڕێشتەێلێ تر قارەمانن باوجی له‌ باوه‌ت ناسنامه‌ و فه‌رهه‌نگ و زوان  كزئه‌ڵهاتگ داڵگی هیچ (كاوه‌ی ئاسنگه‌رێگ)  دژ وه‌ زەحاكه‌ێل فه‌رهه‌نگ‌کوژ، ئاڵای شووڕش
ئه‌ڵنەگرتگه‌.
كورد بیین 
شه‌رمه‌زاری نییه‌ تا ناسنامه‌ی میلله‌تێگ تر ئه‌ڵگریمن و بنیمنە مل خوەمان.
وه‌ بێ‌هوویه‌ت نه‌هاتیمنه‌ بان ئی دنیا تا له‌یه‌و
دومایش وە بێ‌‌شوناس و به‌ش‌خوریاگ بژیه‌یمن 
و شانازی وه‌ زوانه‌ێل بیگانه‌ بكه‌یمن.
چه‌واشه‌ی یه‌ ك چه‌ن جار دژمنه‌ێلمان ژینووسایدمان
كردنه‌،   فره‌جار، یە كوردە ک خوه‌ێ چۆچشتێ
ژینووساید خوه‌ێ ئه‌كا.
تا زمسان نه‌چوو وهار شوونێ ناگرێ.  ئیمه‌ میلله‌تێگیمن فێشتر  له‌ قارەمانە مردگه‌یلەمان بایه‌د هووشمان وە
لای قارەمانە زینگه‌یلەێ ئی ده‌ورانه‌ ببێ. 
ئه‌و زینگه‌یله‌ ك  كه‌من وه‌لێ ئه‌و
خودا ها له‌ پشتیان ك له‌ زوان داڵگییان 
ئه‌وڕه‌سێ.
كه‌س‌ نازانێ 
له‌ ساڵ نوو كوردی، ئه‌وانه‌ چه‌ن كه‌سن 
ك وه‌  بوون خوه‌ش ئومید  سه‌رمه‌ست ئەبن  وه‌لێ بایه‌د رووژێگ ئه‌ڕا ئی قارەمانە زینگه‌یلە
و سه‌ربازه‌یل شوون‌گومە دیاری بكه‌یمن جوور فورسه‌تێگ‌ ئه‌ڕا قه‌درزانی له‌و كه‌سه‌یله‌
ك  دە ناو 
هاوزوانه‌ێلێ خەریوپه‌رەس  وه‌ تیشگ
عشق و ئاوین هە وێنەێ فه‌رهاد دە بان كێوه‌ی بیستوون  ناو كورد تاشن وە تێشە و تا ئێسە نه‌هیشتنه‌ ک
ترۆسکەێ وجاخ  ئی فه‌رهه‌نگ و ناسنامه‌‌گەێ  سه‌رد و سڕ و خامووش بکرێ.
وه‌هار، همیر و خوه‌شیێگ نازار ها  باوه‌شێ و هه‌نای سیاسه‌ت بێ‌زوان و بێ‌هوویه‌تمان
ئه‌كا، ئەتوانێ گشتمان  له‌بان    سفره‌ی ره‌نگین‌  خوه‌ێ گرده‌و بكات.  كورد بیین شۆناسێگه‌  ك وه‌ هاتن و چگن وه‌رزه‌ێلەگە ئاڵشتەو نابێ.
له‌ وهار كوردی‌پووش، هە زوان داڵگی ئەبێگە هناس برایه‌تی. فێشتر له‌ ئەیانه‌ش، نه‌ورووز  ئەبێگە پەت و ده‌رفه‌تێگ تا ‌ هاوسه‌فه‌ر ببیمن
وه‌ل ئه‌وانه‌ ك  فه‌رهه‌نگ و تاریخ و كه‌ڵتوور
كورد ئه‌ڕامان نوو و نووار و  تازه‌وە ئەكه‌ن.
